KIRJALLINEN KYSYMYS E-3565/00 esittäjä(t): Mauro Nobilia (UEN) komissiolle. Tarantossa, Italiassa sijaitsevan ILVA S.p.A -yhtiön tapaus.



Virallinen lehti nro 151 E , 22/05/2001 s. 0190 - 0191



KIRJALLINEN KYSYMYS E-3565/00 esittäjä(t): Mauro Nobilia (UEN) komissiolle (17. marraskuuta 2000) Aihe: Tarantossa, Italiassa sijaitsevan ILVA S.p.A -yhtiön tapaus - Italian valtio luopuu omistamastaan terästeollisuuden osuudesta ja myy ILVA S.p.A. -yhtiön yksityisen konsernin omistamalle uudelle ILVA laminati piani S.p.A. -yhtiölle. - Muut teräsyhtiöt, joissa valtio on osakkaana, kuten Gescon 90, Icrot ja Sidermontaggi, lakkauttavat toimintansa ja ne myydään ILVA laminati piani S.p.A -yhtiölle. Näiden yhtiöiden henkilökunta ja pääoma siirtyy kyseiselle yhtiölle. - Niiden yhtiöiden, joissa valtio on osakkaana, kauppasopimuksessa määrätään, että työntekijät ensiksi irtisanotaan ja kirjataan irtisanottujen työntekijöiden luetteloon lain nro 223/91 mukaisesti ja ILVA laminati piani S.p.A. -yhtiö palkkaa heidät vuoden kuluttua tähän luetteloon merkitsemisestä. - Tämä menettely merkitsee ensisijaisesti sitä, että Italian kansallinen sosiaalihuollon laitos (INPS) maksaa ILVA laminati piani S.p.A. -yhtiölle tietyn summan jokaisesta uudelleen työllistetystä työntekijästä (mikä vastaa puolta jäljellä olevasta työttömyyskorvauksesta, jota ei ole maksettu työntekijälle) ja toisaalta sitä, että työntekijän palkannut yritys ei maksa työntekijälle avustuksia 36 kuukauden ajalta. Voisiko komissio vahvistaa, että - edellä esitetty pitää paikkansa? - Voisiko komissio selvittää, ettei irtisanomismenettely, työntekijöiden kirjaaminen työllistettävien työntekijöiden luetteloon ja heidän uudelleen palkkaaminen eivät ole ristiriidassa työttömyyskassaa ja kollektiivista irtisanomista koskevien Italian lakien 164/75 ja 223/91 eikä ylimääräistä henkilöstöä koskevien yhteisön direktiivien vastainen? - Voisiko komissio vahvistaa, onko ILVA laminati piani S.p.A. -yhtiön käyttämä työllistämismenettely yhteisön kilpailusäännösten vastainen? Anna Diamantopouloun komission puolesta antama vastaus (9. tammikuuta 2001) Arvoisan parlamentin jäsenen esittämässä tapauksessa on kyse ILVA SPA, Gescon 90, Icrot ja Sidermontaggi yritysten uudelleenjärjestelyistä, jotka on toteutettu Italian lainsäädännön mukaisesti. Ensiksi on paikallaan muistuttaa, että työntekijöiden oikeuksien turvaamista yrityksen tai liikkeen taikka liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä annetun direktiivin 77/187/ETY muuttamisesta 29 päivänä kesäkuuta 1998 annettu neuvoston direktiivi 98/50/EY(1) ja työntekijöiden joukkovähentämistä koskevan jäsenvaltioiden lainsäädännön lähentämisestä 20 päivänä heinäkuuta 1998 annettu neuvoston direktiivi 98/59/EY(2) on pantu asianmukaisesti täytäntöön kyseisen jäsenvaltion lainsäädännössä tähän tapaukseen liittyvien seikkojen osalta. Siksi kaikki tapaukseen liittyvät riita-asiat olisi käsiteltävä kansallisessa tuomioistuimessa. Näin ollen jäsenvaltion kuuluu toteuttaa tarvittavat toimenpiteet, jotta työmarkkinat toimisivat entistä tehokkaammin. Mitä tulee arvoisan parlamentin jäsenen kysymyksessä esiin tuotuun kilpailunäkökohtaan, komissio aikoo hankkia tietoja kysymyksessä selostetuista asioista ja tulee tarvittaessa tarkastelemaan niitä valtiontukiin liittyvien sääntöjen kannalta. (1) EYVL L 201, 17.7.1998. (2) EYVL L 225, 12.8.1998.